
	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse määrust (EL) 2021/1232 seoses selle kohaldamisaja pikendamisega
(COM(2025)0797 – C10‑0370/2025 – 2025/0429(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0797),
–	võttes arvesse Euroopa Liidu toimimise lepingu artikli 294 lõiget 2 ja artikli 16 lõiget 2 ning artikli 114 lõiget 1, mille alusel komisjon esitas ettepaneku Euroopa Parlamendile (C10‑0370/2025),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kodukorra artiklit 60,
–	võttes arvesse kodanikuvabaduste, justiits- ja siseasjade komisjoni raportit (A10‑0000/2026),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 2</Article>
	

	Komisjoni ettepanek
	Muudatusettepanek

	(2)	Komisjoni poolt 11. mail 2022 vastu võetud ettepanekuga võtta vastu Euroopa Parlamendi ja nõukogu määrus, millega kehtestatakse eeskirjad laste seksuaalse väärkohtlemise ennetamiseks ja tõkestamiseks,3 soovitakse luua kõnealune pikaajaline õigusraamistik. Institutsioonidevahelised läbirääkimised kõnealuse ettepaneku üle ei ole aga veel piisavalt edenenud, et olla kindel, et need õigeks ajaks lõpule viiakse, et pikaajaline õigusraamistik, sealhulgas määruse (EL) 2021/1232 võimalikud muudatused, vastu võtta ja et seda saaks hakata kohaldama hiljemalt 4. aprillil 2026.
	(2)	Komisjoni poolt 11. mail 2022 vastu võetud ettepanekuga võtta vastu Euroopa Parlamendi ja nõukogu määrus, millega kehtestatakse eeskirjad laste seksuaalse väärkohtlemise ennetamiseks ja tõkestamiseks (edaspidi „2022. aasta ettepanek“), soovitakse luua kõnealune pikaajaline õigusraamistik. Institutsioonidevahelised läbirääkimised kõnealuse ettepaneku üle ei ole aga veel piisavalt edenenud, et olla kindel, et need õigeks ajaks lõpule viiakse, et pikaajaline õigusraamistik, sealhulgas määruse (EL) 2021/1232 võimalikud muudatused, vastu võtta ja et seda saaks hakata kohaldama hiljemalt 4. aprillil 2026. Euroopa Parlament võttis oma seisukoha vastu ja kiitis heaks volitused alustada institutsioonidevahelisi läbirääkimisi 22. novembril 2023, samas kui nõukogu ei suutnud oma seisukohta enne 26. novembrit 2025 heaks kiita. Kuigi määrus (EL) 2021/1232 kavandati ajutise ja ainulaadse vahendina, mis andis 2022. aasta ettepaneku vastuvõtmiseks piisavalt aega, tuleb selle kohaldamisaega veelgi pikendada.

	__________________
	__________________

	3 Ettepanek: Euroopa Parlamendi ja nõukogu määrus, millega kehtestatakse eeskirjad laste seksuaalse väärkohtlemise ennetamiseks ja tõkestamiseks (COM/2022/209 final).
	3 Ettepanek: Euroopa Parlamendi ja nõukogu määrus, millega kehtestatakse eeskirjad laste seksuaalse väärkohtlemise ennetamiseks ja tõkestamiseks (COM(2022) 209 final).


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 4</Article>
	

	Komisjoni ettepanek
	Muudatusettepanek

	(4)	Nende asjaolude tõttu tuleks määrust (EL) 2021/1232 muuta ja pikendada selle kohaldamisaega ajavahemiku võrra, mis on piiratud ning rangelt vajalik pikaajalise õigusraamistiku vastuvõtmiseks ja selle kohaldamiseks.
	(4)	Nende asjaolude tõttu tuleks määrust (EL) 2021/1232 muuta ja pikendada selle kohaldamisaega ajavahemiku võrra, mis on piiratud ning rangelt vajalik pikaajalise õigusraamistiku vastuvõtmiseks ja selle kohaldamiseks. Kaasseadusandjad võtavad seega kohustuse jõuda pikaajalises õigusraamistikus võimalikult kiiresti kokkuleppele, et vältida määruse (EL) 2021/1232 kohaldamisaja edasist pikendamist tulevikus. Võttes arvesse, et määrust (EL) 2021/1232 kavatseti kohaldada piiratud aja jooksul, on vaja selgitada selle teatavaid sätteid ja kohandada neid komisjoni 19. detsembri 2023. aasta1a ja 27. novembri 2025. aasta1b rakendamisaruannete (edaspidi „2023. ja 2025. aasta rakendamisaruanne“) tulemustega.

	
	___________

	
	1a COM(2023)0797.

	
	1b COM(2025)0740.


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 5 a (uus)</Article>
	

	Komisjoni ettepanek
	Muudatusettepanek

	
	(5a)	Ainuüksi asjaolu, et teatavad numbrivaba isikutevahelise side teenuste osutajad kasutavad tuvastamistehnoloogiaid vabatahtlikult, ei vabasta kaasseadusandjaid kohustusest kehtestada terviklik õigusraamistik, mis vastab Euroopa Liidu põhiõiguste harta (edaspidi „harta“) artiklite 7 ja 8 nõuetele ega nõrgenda liidu õiguses sätestatud üldise jälgimise keeldu.


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 5 b (uus)</Article>
	

	Komisjoni ettepanek
	Muudatusettepanek

	
	(5b)	Käesoleva määruse sätteid ei tohiks tõlgendada ühelgi juhul otspunktkrüpteerimist keelava, seda nõrgendava või õõnestavana. Eelkõige ei tohiks keelata teenuseosutajatel otspunktkrüpteeritud teenuste osutamist.


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 a (uus)</Article>
	

	Komisjoni ettepanek
	Muudatusettepanek

	
	(7a)	Määruse (EL) 2021/1232 alusel kujutiste ja videote töötlemist tuleks alati käsitada Euroopa Parlamendi ja nõukogu määruse (EL) 2016/6791a artikli 9 kohase isikuandmete eriliikide töötlemisena, kuna tegemist on biomeetriliste andmetega, mida töödeldakse konkreetsete tehniliste vahenditega, mis võimaldavad füüsilist isikut kordumatult tuvastada või autentida.

	
	___________

	
	1a Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 b (uus)</Article>
	

	Komisjoni ettepanek
	Muudatusettepanek

	
	(7b)	2023. ja 2025. aasta rakendamisaruannete põhjal tuleks järjepidevuse ja selguse tagamiseks määrusest (EL) 2021/1232 välja jätta mõisted, mis ei ole enam asjakohased mittetäielike ja ebatäpsete andmete tõttu, mida ei saa sõltumatult kontrollida. Kuna varem tuvastamata laste seksuaalset kuritarvitamist kujutav veebimaterjal ja laste ahvatlemine ei tohiks kuuluda määruse (EL) 2021/1232 kohaldamisalasse, on nende määratlused üleliigsed ja tuleks seetõttu välja jätta. 2023. ja 2025. aasta rakendamisaruannetes rõhutatakse samuti seda, et teatavate direktiivis 2002/58/EÜ ning harta artiklites 7 ja 8 sätestatud õiguste piiramise põhjendamiseks ei saa tugineda andmetele, mis ei anna lõplikku teavet varem tuvastamata laste seksuaalset kuritarvitamist kujutava veebimaterjali või laste ahvatlemise kindlakstegemise proportsionaalsuse kohta.


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 c (uus)</Article>
	

	Komisjoni ettepanek
	Muudatusettepanek

	
	(7c)	Võttes arvesse, et määruse (EL) 2021/1232 tulemuslikkust seoses varem tuvastamata laste seksuaalset kuritarvitamist kujutava veebimaterjali ja laste ahvatlemisega ei ole tõendatud, kuid samal ajal mõjutab see Euroopa Parlamendi ja nõukogu direktiivis 2002/58/EÜ1a sätestatud side konfidentsiaalsust, tuleks varem tuvastamata laste seksuaalset kuritarvitamist kujutava materjali ja laste ahvatlemise kindlakstegemine määruse (EL) 2021/1232 kohaldamisalast välja jätta. Selleks et takistada laste ahvatlemist, võivad teatavad numbrivaba isikutevahelise side teenuste osutajad võtta ja neid ergutataksegi võtma leevendusmeetmeid, mis ei mõjuta direktiivi 2002/58/EÜ kohaldamist.

	
	___________

	
	1a Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT L 201, 31.7.2002, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 d (uus)</Article>
	

	Komisjoni ettepanek
	Muudatusettepanek

	
	(7d)	Kuna käesoleva määruse ainus eesmärk on võimaldada piiratult, sihipäraselt ja muudetud kujul jätkata teatavaid olemasolevaid meetmeid, et võidelda veebis toimuva laste seksuaalse kuritarvitamise vastu, peaks käesoleva määrusega ette nähtud erand piirduma sissetöötatud tehnoloogiaga, mida teatavad numbrivaba isikutevahelise side teenuse osutajad kasutavad laste seksuaalset kuritarvitamist kujutava veebimaterjali tuvastamiseks ja sellest teatamiseks ning selle eemaldamiseks ning mille tööpõhimõte on otsida kujutistele ja videotele vasteid tuvastatud laste seksuaalset kuritarvitamist kujutava materjali unikaalsete ja pöördumatute digitaalallkirjade (edaspidi „räsid“) andmebaasist.


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 e (uus)</Article>
	

	Komisjoni ettepanek
	Muudatusettepanek

	
	(7e)	Selleks et tagada läbipaistvuse ja vastutuse piisav tase ning võimaldada põhjalikku ja võrreldavat aruandlust, on vaja ette näha haldustrahvid selle eest, kui teatavad numbrivaba isikutevahelise side teenuste osutajad ei täida aruandlus- ja läbipaistvuskohustusi ja -nõudeid, eelkõige kohustus kasutada Euroopa Parlamendi ja nõukogu määrusega (EL) 2024/13071a ja sellele järgnenud komisjoni rakendusmäärusega (EL) 2024//29161b kehtestatud aruande standardvormi.

	
	___________

	
	1a Euroopa Parlamendi ja nõukogu 29. aprilli 2024. aasta määrus (EL) 2024/1307, millega muudetakse määrust (EL) 2021/1232 ajutise erandi kohta direktiivi 2002/58/EÜ teatavatest sätetest seoses tehnoloogiaga, mida numbrivaba isikutevahelise side teenuste osutajad kasutavad isikuandmete ja muude andmete töötlemiseks, et võidelda veebis toimuva laste seksuaalse kuritarvitamise vastu (ELT L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1b Komisjoni 25. novembri 2024. aasta rakendusmäärus (EL) 2024/2916, millega kehtestatakse standardvorm andmete jaoks, mis sisalduvad isikuandmete töötlemist käsitlevas aruandes, mille teenuseosutajad avaldavad ja esitavad pädevale järelevalveasutusele ja komisjonile vastavalt Euroopa Parlamendi ja nõukogu määrusele (EL) 2021/1232 (ELT L, 2024/2916, 26.11.2024, ELI: http://data.europa.eu/eli/reg_impl/2024/2916/oj). 


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<DocAmend>Ettepanek võtta vastu määrus</DocAmend>
<Article>Põhjendus 7 f (uus)</Article>
	

	Komisjoni ettepanek
	Muudatusettepanek

	
	(7f)	Selleks et parandada määruse (EL) 2021/1232 normide täitmise tagamist, tuleks kõnealuse määruse igasuguse rikkumise eest lisaks kõnealuse määruse kohaselt järelevalveasutuse poolt kehtestatud asjakohastele meetmetele või nende asemel määrata haldustrahve.


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<DocAmend>Ettepanek võtta vastu määrus</DocAmend>
<Article>Artikkel -1 (uus)</Article>
<DocAmend2>Määrus (EL) 2021/1232</DocAmend2>
<Article2>Põhjendus 16</Article2>
	

	Komisjoni ettepanek
	Muudatusettepanek


	
	Artikkel -1

	
	Määruse (EL) 2021/1232 põhjendus 16 asendatakse järgmisega:

	
	„Käesoleva määruse kohaldamisel kasutatav tehnoloogia peaks olema eraelu puutumatust kõige vähem mõjutav vastavalt valdkonna tehnika tasemele. Seda tehnoloogiat ei tohiks kasutada suhtlusteksti süstemaatiliseks filtreerimiseks ja skaneerimiseks väljaarvatud juhul, kui seda kasutatakse üksnes mustrite, mis võivad viidata konkreetsele veebis toimuva laste seksuaalse kuritarvitamise kahtlusele, tuvastamiseks ja see ei tohiks olla võimeline avama suhtluse sisu.“


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<DocAmend>Ettepanek võtta vastu määrus</DocAmend>
<Article>Artikkel -1 a (uus)</Article>
<DocAmend2>Määrus (EL) 2021/1232</DocAmend2>
<Article2>Põhjendus 21</Article2>
	

	Komisjoni ettepanek
	Muudatusettepanek


	
	Artikkel -1a

	
	Määruse (EL) 2021/1232 põhjendus 21 asendatakse järgmisega:

	
	„Selleks et tagada käesoleva määrusega kehtestatud erandi kohase tegevuse läbipaistvus ja sellega seotud vastutus, peaksid teenuste osutajad avaldama ja esitama aruande määruse (EL) 2016/679 kohaselt määratud pädevatele järelevalveasutusele (edaspidi „järelevalveasutus“) ja komisjonile 3. veebruariks 2022 ning seejärel iga aasta 31. jaanuariks. Sellised aruanded peaks hõlmama käesoleva määruse kohaldamisalasse kuuluvat töötlemist, sealhulgas töödeldud andmete liik ja maht, isikuandmete töötlemise õiguslikud alused vastavalt määrusele (EL) 2016/679, kohasel juhul isikuandmete liidust väljapoole edastamise õiguslikud alused vastavalt määruse (EL) 2016/679 V peatükile, veebis toimuva laste seksuaalse kuritarvitamise tuvastatud juhtumite arv, juhtumite arv, mille korral kasutaja on esitanud asutusesisese hüvitamise mehhanismi kaudu kaebuse või taotlenud õigusasutuselt õiguskaitset, ja nende kaebuste või kohtumenetluse tulemused, kasutatud erinevate tehnoloogiavahendite vigade arv ja osakaal (valepositiivsed tulemused), veamäära piiramiseks võetud meetmed ja saavutatud veamäär, säilitamispoliitika, vastavalt määrusele (EL) 2016/679 kohaldatud andmekaitsemeetmed ning nende laste seksuaalse kuritarvitamise vastu avalikes huvides võitlevate organisatsioonide nimed, kellega nad on käesoleva määruse kohaselt andmeid jaganud.“


Or. <Original>{EN}en</Original>
</Amend>
<Amend>Muudatusettepanek		<NumAm>13</NumAm>
<DocAmend>Ettepanek võtta vastu määrus</DocAmend>
<Article>Artikkel -1 b (uus)</Article>
<DocAmend2>Määrus (EL) 2021/1232</DocAmend2>
<Article2>Artikkel 2 – punkt 3</Article2>
	

	Komisjoni ettepanek
	Muudatusettepanek

	
	Artikkel -1b

	
	Määruse (EL) 2021/1232 artikli 2 punkt 3 jäetakse välja.


Or. <Original>{EN}en</Original>
</Amend>
<Amend>Muudatusettepanek		<NumAm>14</NumAm>
<DocAmend>Ettepanek võtta vastu määrus</DocAmend>
<Article>Artikkel -1 c (uus)</Article>
<DocAmend2>Määrus (EL) 2021/1232</DocAmend2>
<Article2>Artikkel 2 – punkt 4</Article2>
	

	Komisjoni ettepanek
	Muudatusettepanek

	
	Artikkel -1c

	
	Määruse (EL) 2021/1232 artikli 2 punkt 4 jäetakse välja.


Or. <Original>{EN}en</Original>
</Amend>
<Amend>Muudatusettepanek		<NumAm>15</NumAm>
<DocAmend>Ettepanek võtta vastu määrus</DocAmend>
<Article>Artikkel -1 d (uus)</Article>
<DocAmend2>Määrus (EL) 2021/1232</DocAmend2>
<Article2>Artikkel 3 – lõige 1</Article2>
	

	Komisjoni ettepanek
	Muudatusettepanek

	
	Artikkel -1d

	
	Määruse (EL) 2021/1232 artikli 3 lõige 1 asendatakse järgmisega:

	
	„1. Direktiivi 2002/58/EÜ artikli 5 lõiget 1 ja artikli 6 lõiget 1 ei kohaldata side konfidentsiaalsuse suhtes, mis hõlmab teenuste pakkujate poolt isikuandmete töötlemist seoses numbrivaba isikutevahelise side teenuste osutamisega, tingimusel et:
a) selline töötlemine 
i) on rangelt vajalik, et kasutada eritehnoloogiat üksnes teadaoleva laste seksuaalse kuritarvitamise veebimaterjali tuvastamiseks ja eemaldamiseks ning sellest õiguskaitseasutustele ja laste seksuaalse kuritarvitamise vastu avalikes huvides võitlevatele organisatsioonidele teatamiseks,
ii) on proportsionaalne ja piirdub tehnoloogiaga, mida teenuste osutajad kasutavad punktis i sätestatud otstarbel; 
iii) piirdub sisuandmetega, mis on rangelt vajalikud punktis i sätestatud eesmärgil; 
iv) piirdub sellega, mis on tingimata vajalik punktis i sätestatud tingimuste täitmiseks; 
b) tehnoloogia, mida kasutatakse käesoleva lõike punkti a alapunktis i sätestatud eesmärgil vastab valdkonna tehnika tasemele ja on eraelu puutumatust kõige vähem mõjutav, sealhulgas seoses lõimitud andmekaitse ja vaikimisi andmekaitse põhimõttega, mis on sätestatud määruse (EL) 2016/679 artiklis 25, ning niivõrd, kuivõrd seda kasutatakse selleks, et teha kindlaks võimalik teadaolev laste seksuaalset kuritarvitamist kujutav veebimaterjal; 
c) käesoleva lõike punkti a alapunktis i sätestatud eesmärgil kasutatava eritehnoloogia suhtes on läbi viidud määruse (EL) 2016/679 artiklis 35 osutatud eelnev andmekaitsealase mõju hindamine ja sama määruse artiklis 36 osutatud eelnev konsulteerimise menetlus; 
d) seoses uue tehnoloogiaga, see tähendab tehnoloogia, mida kasutatakse laste seksuaalse kuritarvitamise veebimaterjali tuvastamiseks ja mida ükski teenuste osutaja ei ole enne 2. augustit 2021 liidus numbrivaba isikutevahelise side teenuste kasutajatele (edaspidi „kasutajad“) osutatavate teenuste puhul kasutanud, annab teenuste osutaja pädevale asutusele aru meetmetest, mis on võetud, et tõendada määruse (EL) 2016/679 VI peatüki 1. jao kohaselt määratud pädeva järelevalveasutusega (edaspidi „järelevalveasutus“) eelneva konsulteerimise menetluse käigus nimetatud määruse artikli 36 lõike 2 kohaselt antud kirjaliku nõu järgimist; 
e) kasutatav tehnoloogia on piisavalt usaldusväärne, see tähendab teadaoleva laste seksuaalset kuritarvitamist kujutava veebimaterjali avastamisega seotud veamäär on võimalikult väike ning juhuslike vigade esinemisel parandatakse nende tagajärjed viivitamata; 
f) teenuste osutaja: 
i) on kehtestanud sisekorra kuritarvituste, loata juurdepääsu ja isikuandmete loata edastamise vältimiseks; 
ii) tagab isikuandmete töötlemisel, mille puhul kasutatakse käesoleva määruse kohaldamisalasse kuuluvat tehnoloogiat, inimese järelevalve ja vajaduse korral inimese sekkumise; 
iii) tagab, et õiguskaitseasutustele ja laste seksuaalse kuritarvitamise vastu avalikes huvides võitlevatele organisatsioonidele ei edastata ühtegi materjali, mis on eelnevalt tuvastatud laste seksuaalse kuritarvitamise veebimaterjali või laste ahvatlemisena üksnes vabatahtliku tuvastamise abil ilma inimese eelneva kinnituseta; 
iv) on kehtestanud asjakohased menetlused ja hüvitismehhanismid, millega tagatakse, et kasutajad saavad oma seisukohtade teatamiseks esitada teenuse osutajale mõistliku aja jooksul kaebusi; 
v) teavitab kasutajaid selgelt, silmatorkavalt ja arusaadavalt sellest, et teenuste pakkuja on vastavalt käesolevale määrusele kasutanud kasutajate side konfidentsiaalsuse õiguslikku erandit direktiivi 2002/58/EÜ artikli 5 lõikest 1 ja artikli 6 lõikest 1 üksnes käesoleva lõike punkti a alapunktis i sätestatud eesmärgil, erandi kohaselt võetud meetmete taga olevast loogikast ja mõjust kasutajate side konfidentsiaalsusele, sealhulgas võimalusest, et isikuandmeid jagatakse õiguskaitseasutuste ja laste seksuaalse kuritarvitamise vastu avalikes huvides võitlevate organisatsioonidega; 
vi) teavitab kasutajaid, kui nende sisu on eemaldatud või nende konto on blokeeritud või neile pakutud teenus on peatatud, järgmisest: 
1) võimalused nendelt hüvitise nõudmiseks; 
2) võimalus esitada kaebus järelevalveasutusele ja 
3) õigus õiguskaitsevahendile; 
vii) avaldab ja esitab pädevale järelevalveasutusele ja komisjonile 3. veebruariks 2022 ning seejärel iga aasta 31. jaanuariks käesoleva määruse alusel toimuva isikuandmete töötlemise kohta aruande, sealhulgas: 
1) töödeldud andmete liik ja maht; 
2) töötlemise konkreetne alus vastavalt määrusele (EL) 2016/679, 
3) asjakohasel juhul isikuandmete liidust väljapoole edastamise alus vastavalt määruse (EL) 2016/679 V peatükile; 
4) veebis toimuva laste seksuaalse kuritarvitamise tuvastatud juhtumite arv laste seksuaalset kuritarvitamist kujutava veebimaterjali ja laste ahvatlemise juhtude lõikes; 
5) selliste juhtumite arv, mille korral kasutaja on esitanud asutusesisese hüvitamise mehhanismi kaudu või õigusasutusele kaebuse ja selliste kaebuste tulemused; 
6) erinevate kasutatud tehnoloogiavahendite vigade arv ja osakaal (valepositiivsed tulemused); 
7) veamäära piiramiseks võetud meetmed ja saavutatud veamäär, 
8) säilitamispoliitika ja kohaldatud andmekaitsemeetmed vastavalt määrusele (EL) 2016/679; 
9) selliste laste seksuaalse kuritarvitamise vastu avalikes huvides võitlevate organisatsioonide nimed, kellega nad on käesoleva määruse kohaselt andmeid jaganud; 
g) kui tuvastatakse arvatav veebis toimuv laste seksuaalne kuritarvitamine, säilitatakse punkti a alapunktis i sätestatud eesmärgil töödeldud sisuandmeid ja seotud andmeliiklusandmeid ja sellise töötlemise käigus saadud isikuandmeid turvaliselt üksnes selleks, et: 
i) teatada arvatavast veebis toimuvast laste seksuaalsest kuritarvitamisest viivitamata pädevatele õiguskaitse- ja õigusasutustele või laste seksuaalse kuritarvitamise vastu avalikes huvides võitlevatele organisatsioonidele; 
ii) blokeerida asjaomase kasutaja konto või peatada või lõpetada talle teenuse osutamine; 
iii) luua andmete kohta, mis on usaldusväärselt laste seksuaalset kuritarvitamist kujutava veebimaterjalina kindlaks tehtud, ainulaadne ja pöördumatu digitaalallkiri („räsi“); 
iv) võimaldada asjaomasel kasutajal taotleda teenuste osutajalt hüvitist või esitada laste seksuaalse kuritarvitamise kahtlusega seotud küsimustes vaie või kasutada õiguskaitsevahendeid või 
v) vastata pädevate õiguskaitse- ja õigusasutuste taotlustele, mis on esitatud kooskõlas kohaldatava õigusega, et anda neile vajalikud andmed kuritegude ennetamiseks, avastamiseks, uurimiseks või nende eest vastutusele võtmiseks nagu on sätestatud direktiivis 2011/93/EL; 
h) andmeid ei säilitata kauem, kui on rangelt vajalik punktis h sätestatud asjaomaseks eesmärgiks, ja igal juhul mitte kauem kui 12 kuud alates kuupäevast, mil arvatav veebis toimuv laste seksuaalne kuritarvitamine tuvastati; 
i) kõigist veebis toimuva laste seksuaalse kuritarvitamise põhjendatud ja kontrollitud kahtluse juhtumitest teatatakse viivitamata pädevatele liikmesriigi õiguskaitseasutustele või laste seksuaalse kuritarvitamise vastu avalikes huvides võitlevatele organisatsioonidele.“


Or. <Original>{EN}en</Original>
</Amend>
<Amend>Muudatusettepanek		<NumAm>16</NumAm>
<DocAmend>Ettepanek võtta vastu määrus</DocAmend>
<Article>Artikkel -1 e (uus)</Article>
<DocAmend2>Määrus (EL) 2021/1232</DocAmend2>
<Article2>Artikkel 9 – lõige 1</Article2>
	

	Komisjoni ettepanek
	Muudatusettepanek

	
	Artikkel -1e

	
	Määruse (EL) 2021/1232 artikli 9 lõige 1 asendatakse järgmisega:

	
	„1. Komisjon koostab artikli 3 lõike 1 punkti g alapunkti vii kohaselt esitatud aruannete ja artikli 8 kohaselt esitatud statistika põhjal 4. septembriks 2026 aruande käesoleva määruse rakendamise kohta, esitab selle Euroopa Parlamendile ja nõukogule ning tutvustab seda neile.“


Or. <Original>{EN}en</Original>
</Amend>
<Amend>Muudatusettepanek		<NumAm>17</NumAm>
<DocAmend>Ettepanek võtta vastu määrus</DocAmend>
<Article>Artikkel -1 f (uus)</Article>
<DocAmend2>Määrus (EL) 2021/1232</DocAmend2>
<Article2>Artikkel 7 a (uus)</Article2>
	

	Komisjoni ettepanek
	Muudatusettepanek

	
	Artikkel -1f

	
	Lisatakse järgmine artikkel: 

	
	„Artikkel 7a

	
	Haldustrahvide määramise üldtingimused

	
	Komisjon määrab käesoleva määruse rikkumise või täitmata jätmise eest trahve, mis on igal üksikjuhul mõjusad, proportsionaalsed ja hoiatavad.

	
	Käesoleva määruse rikkumise eest määratakse haldustrahv, mille suurus on kuni 10 000 000 eurot või ettevõtja puhul kuni 2 % tema eelneva majandusaasta ülemaailmsest aastasest kogukäibest, olenevalt sellest, kumb summa on suurem.

	
	Komisjoni käesoleva artikli kohaste volituste kasutamise suhtes kohaldatakse kooskõlas liidu ja liikmesriigi õigusega asjakohaseid menetluslikke tagatisi, sealhulgas mõjusaid õiguskaitsevahendeid ja nõuetekohaseid menetlusi. 


Or. <Original>{EN}en</Original>
</Amend>
<Amend>Muudatusettepanek		<NumAm>18</NumAm>
<DocAmend>Ettepanek võtta vastu määrus</DocAmend>
<Article>Artikkel 1 – lõik 1</Article>
<DocAmend2>Määrus (EL) 2021/1232</DocAmend2>
<Article2>Artikkel 10 – lõige 2</Article2>
	

	Komisjoni ettepanek
	Muudatusettepanek

	Seda kohaldatakse kuni 3. aprillini 2028.
	Seda kohaldatakse kuni 3. aprillini 2027.


Or. <Original>{EN}en</Original>
</Amend></RepeatBlock-Amend>

Raportöör Birgit Sippeli nimel tehtud avaldus

Ettepanek:
EUROOPA PARLAMENDI JA NÕUKOGU MÄÄRUS,
millega muudetakse määrust (EL) 2021/1232 seoses selle kohaldamisaja pikendamisega 2025/0429 (COD)

Ajutist erandit käsitati rangelt ajutise ja erakorralise vahendina. Selle ainus eesmärk oli luua kitsalt kindlaks määratud õiguslik sild, mis võimaldab teenuseosutajatel võtta vabatahtlikke meetmeid ja samal ajal anda kaasseadusandjatele piisavalt aega, et töötada välja terviklik ja alaline õigusraamistik internetis toimuva laste seksuaalse väärkohtlemise ennetamiseks ja tõkestamiseks täielikus kooskõlas põhiõigustega ning selle raamistiku üle läbirääkimisi pidada ja see vastu võtta. Ajutisest erandist ei pidanud saama nõuetekohase seadusandliku lahenduse pikaajaline asendaja.

Võetud kohustust rikuti juba esimese pikendamisettepanekuga. Alates 2023. aastast on Euroopa Parlament olnud valmis alustama läbirääkimisi alalise raamistiku üle, et jõuda võimalikult kiiresti kokkuleppele ja vältida ajutise erandi edasist pikendamist. Vaatamata parlamendi poliitilisele valmisolekule ei ole nõukogu vahepealset aega tõhusalt kasutanud. Selle tulemusena oleme nüüd sattunud probleemsesse olukorda, kus on oht, et e-privaatsuse direktiivi kohased põhiliste põhiõiguste piirangud jäävad algselt kavandatust palju pikemalt kehtima. Erakorralise meetme pikaajaline kasutamine õõnestab õiguskindlust ja usaldust seoses liidu pühendumusega proportsionaalsusele ja vajalikkusele.

Võttes arvesse Euroopa Komisjoni avaldatud kahte rakendamisaruannet ning liikmesriikide ja teenuseosutajate esitatud mittetäielikke ja sageli ebatäpseid andmeid, on oluline teha õiged järeldused. Komisjon ei suutnud üksteisest eristada teateid, mis põhinesid vabatahtlikel meetmetel, ning valitsusväliste organisatsioonide, vihje- ja abiliinide ning kasutajate teateid.

Tõendusbaas on endiselt ebapiisav, et õigustada laia kohaldamisala. Ajutise erandi kohaldamisega jätkamine peab seega piirduma sellega, mille proportsionaalsust ja vajalikkust on võimalik tõendada. Eelkõige tuleb välja jätta tegevused, mis võivad olla käsitatavad üldise jälgimiskohustusena. See hõlmab peibutamise ja uue laste seksuaalset väärkohtlemist kujutava materjali tuvastamist, mille puhul tekitab usaldusväärsete andmete ja selgete kaitsemeetmete puudumine tõsise kahtluse seoses põhiõiguste järgimisega.

Samal ajal on ajutise erandi kohaldamisel saadud kogemus toonud esile märkimisväärse lünga määruse täitmise tagamisel. Teenuseosutajad määravad praegu kindlaks praktilise korra, mille alusel töötlemine toimub, samas kui komisjonil määratud järelevalveasutusena puuduvad mõjusad vahendid määruse täitmise tagamiseks. Aruandluskohustuste ja läbipaistvusnõuete täitmine on endiselt suures osas tagamata, mistõttu puudub poliitikakujundajatel usaldusväärne teave, mida on vaja tulemuslikkuse, proportsionaalsuse ja vajalikkuse hindamiseks. Sellise tasakaalustamatuse kõrvaldamiseks on hädavajalik anda komisjonile asjakohased täitmise tagamise vahendid, sealhulgas näha ette tõhus trahvisüsteem. Ilma tõsiseltvõetavate karistusteta jäävad kohustused suures osas deklaratiivseks ja vastutus nõrgeneb. 

Pidades silmas selget kohustust vältida ajutise erandi kohaldamisaja edasist pikendamist ja tuginedes poliitilisele tahtele luua alaline raamistik, olen valmis toetama rangelt piiratud pikendamist, kui täidetud on kindlad tingimused. Selline pikendamine peaks piirduma üksnes sellise teadaoleva laste seksuaalset väärkohtlemist kujutava materjali tuvastamisega, millele on kinnistatud räsi, ja kestma maksimaalselt kuni 12 kuud. Laiem kohaldamisala oleks vastuolus nii õigusakti ajutise laadi kui ka järeldustega, mis tuleb teha olemasolevate tõendite põhjal.

Samal ajal peab komisjon täielikult ära kasutama kõiki tema käsutuses olevaid vahendeid ja koostama täiendava rakendamisaruande, et toetada alalise vahendiga tehtavat tööd. Aruanne tuleb esitada õigusaktis sätestatud tähtaja jooksul ning selles tuleb anda selge ja läbipaistev hinnang selle kohta, millal, kuidas ja mil määral on vabatahtlik skaneerimine aidanud kaasa seatud eesmärkide saavutamisele. Ainult õigeaegse, täpse ja põhjaliku teabe alusel saavad kaasseadusandjad teha teadlikke otsuseid ja tagada, et liidu reageerimine internetis toimuvale laste seksuaalsele väärkohtlemisele on nii tulemuslik kui ka põhiõigusi täielikult austav.

<FootprintIntro>Vastavalt kodukorra I lisa artiklile 8 kinnitab raportöör, et kasutas raporti projekti koostamisel oma raportis toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1] kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt:</FootprintIntro> [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	European Digital Rights

	CCIA

	Doteurope

	Google

	Microsoft

	Snapchat

	X/ Twitter



	2. Kolmandate riikide ametiasutuste, sealhulgas nende diplomaatiliste esinduste ja saatkondade esindajad(3)

	

	

	


Eespool esitatud loetelu koostamise eest vastutab ainuisikuliselt raportöör.
Kui loetelus on märgitud füüsiliste isikute nimi või ametikoht või mõlemad, kinnitab raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

